stanford-oval/wikipedia huggingface dataset:
Carol Vadnais
Ura > Toinen Stanley Cup: Boston 1972–1975

Vadnais ehti pelata ensimmäisellä Boston-kaudellaan 16 ottelua seurassa. Bostonissa pelaamiensa otteluiden tehotilasto oli kuitenkin +2. Pudotuspeleissä Vadnais pelasi kaikki Bruinsin ottelut ja keräsi 15 ottelussa tehot 0+2. Puolustaja Bobby Orr keräsi yhtä monessa ottelussa tehot 5+19. Vadnais pelasi myös tähdistöottelussa.
Vadnaisin ensimmäinen kokonainen kausi Bostonissa oli kausi 1972–1973, joka toi Vadnaisille 78 ottelussa 31 pistettä. Orr teki kaudella 101 pistettä, mutta Vadnais oli toiseksi tehokkain puolustaja. Vadnaisin tehotilasto näytti +21, ja hän voitti sisäisen jäähypörssin. Kaudella 1973–1974 Vadnais oli jälleen Orrin jälkeen tehokkain puolustaja ja voitti sisäisen jäähypörssin. Pudotuspeleissä Vadnais teki 13 tehopistettä, mikä jäi hänen uransa ennätykseksi. Vadnais teki uuden piste-ennätyksensä ja myös teholukema +35 oli ennätyksellinen. Bruins eteni Stanley Cup -finaaliin, mutta hävisi sen Philadelphia Flyersille.
1974–1975 Vadnais teki uransa piste-ennätyksen: 79 ottelussa hän teki 18 maalia ja antoi 56 syöttöä, eli sai 74 tehopistettä. Orr voitti Bruinsin pistepörssin, mutta hänen ja Vadnaisin väliin mahtui vain kolme hyökkääjää: Phil Esposito, Johnny Bucyk ja Gregg Sheppard.
Vadnais aloitti kauden 1975–1976 Bruinsissa. Hän ehti pelata kuitenkin vain 12 ottelua, kunnes 7. marraskuuta 1975 Vadnais oli mukana laajaa huomiota saaneessa kaupassa. Vadnais ja hyökkääjä Phil Esposito kaupattiin New York Rangersiin. Boston sai vaihtokaupassa Brad Parkin, Jean Ratellen ja Joe Zanussin. Park oli Rangersin kapteeni, tähtipuolustaja ja suosittu myös fanien keskuudessa. Vadnaisin omien sanojen mukaan hänen suosionsa riippuisi täysin joukkueen menestyksestä.
Ura > Viimeinen Stanley Cup -esiintyminen: New York 1975–1982

Kaudella 1975–1976 Vadnais pelasi Rangersissa 64 ottelua, joissa hän teki 50 pistettä. Vadnaisin teholukema palasi negatiiviseksi ensimmäistä kertaa sitten kauden 1971–1972, jolloin hän pelasi Oaklandissa. Vadnais oli Rangersin tehokkain puolustaja ja jäähykuningas. Vadnais oli Rangersin tehokkain puolustaja myös kaudella 1976–1977. Lähimmäksi häntä päästivät Ron Greschner ja Mike McEwen. Greschner teki pisteen ja McEwen viisi pistettä vähemmän. Puolustajista ainoastaan McEwenin teholukema oli Vadnaisia huonompi.
Kaudesta 1977–1978 alkoi Rangersin viiden pudotuspelikevään mittainen putki. Vadnais menetti Rangersin tehokkaimman puolustajan paikan Greschnerille ja Vadnaisin tehotilaston lukema -25 oli koko joukkueen huonoin. Pudotuspeleissä Rangersin tie katkesi ensimmäisellä kierroksella tappioon Buffalo Sabresille. Vadnais pelasi tähdistöottelussa viimeistä kertaa urallaan.
1978–1979 oli Vadnaisin uran viimeinen yli 40 pisteen kausi. Tehotilastolukema +14 oli sen sijaan jälleen positiivisen puolella. Pudotuspeleissä Rangers ylsi aina Stanley Cup -finaaliin, mutta mestariksi nousi Vadnaisin ensimmäinen NHL-seura, Montreal Canadiens. Vadnais teki pudotuspeleissä 11 tehopistettä ja oli samoissa pistemäärissä McEwenin ja Greschnerin kanssa.
Kausilla 1979–1980 ja 1980–1981 Vadnais teki ainoastaan 23 pistettä. Kyseessä olivat pisteiden valoissa huonoimmat kaudet sitten kauden 1967–1968, jolloin hän pelasi Montrealissa vain 31 ottelua. Pudotuspeleissäkään Vadnais ei tehnyt edelliskauden pisteitä: vuoden 1980 pudotuspeleissä hän teki kolme ja vuoden 1981 pudotuspeleissä neljä pistettä. Vuoden 1980 pudotuspeleissä Rangers toisella kierroksella Philadelphiaa vastaan ja vuonna 1981 kolmannella kierroksella tulevaa mestaria New York Islandersia vastaan.
Vadnais pelasi uransa tuhannen ottelun vuonna 1981, ollen 44. pelaaja joka ylsi kyseiseen saavutukseen.
Viimeisellä Rangers-kaudellaan, 1981–1982, Vadnais onnistui tekemään ainoastaan 11 pistettä ja kymmenessä pudotuspeliottelussa vain yhden maalin. Pudotuspelit päättyivät Rangersin osalta tappioon toisella kierroksella Islandersia vastaan. Kyseessä oli Vadnaisin viimeiset NHL-pudotuspelit. Varsinkin kauden alussa Vadnais sai vähän peliaikaa: päävalmentaja Herb Brooks ei ollut tyytyväinen Vadnaisin kuntoon (Vadnaisin rasvaprosentti oli joukkueen isoin) eikä siihen, että hänellä oli tapana otteluiden jälkeen polttaa iso sikari. Kauden kahdeksasta ensimmäisestä pelistä Vadnais pelasi vain kaksi.
Rangers laittoi Vadnaisin waiwers-listalle ennen kauden 1982–1983 alkua.
Ura > Uran loppu: New Jersey 1982–1983

4. lokakuuta 1982 New Jersey Devils poimi Vadnaisin waiwers-listalta. Vadnais ei kuitenkaan sopinut Devilsin pelityyliin: 51 ottelussa Vadnais teki vain yhdeksän tehopistettä ja hänen tehotilastonsa oli -32, mikä oli hänen uransa surkein lukema. Vadnais päätti kauden jälkeen pelaajauransa. Hän pelasi NHL:ssä 1 087 runkosarjaottelua tehoin 169+418=587 ja 106 pudotuspeliottelua tehoin 10+40=50.
Lopettaessaan Vadnais kuului viimeisimpiin NHL-pelaajiin, jotka olivat pelanneet vielä Original Six -aikakaudella. Uransa päättivät vuonna 1983 myös Winnipeg Jetsissä pelannut Serge Savard ja Bruinssissa pelannut Wayne Cashman. He olivat kolme viimeistä Original Six aikakaudella pelannutta pelaajaa.
Ura > Peliuran jälkeen

Vadnais aloitti valmentajan työt heti peliuransa päätyttyä. Hän toimi Rangersin apulaisvalmentajana 1983–1984 ja 1984–1985. Tämän jälkeen hän siirtyi Ligue de hockey junior majeur du Québec -liigan Verdun Jr. Canadiensin päävalmentajaksi. Verdunia hän valmensi myös kaksi kautta, ja hän päätti valmentajauransa vuonna 1987. Myöhemmin hän toimi myös seuran General Managerina ja loppuvuosinaan kiinteistönvälittäjänä Montrealin esikaupungissa Lavalissa.
Maajoukkueessa

Vadnais edusti kymmenen ottelun verran Kanadan jääkiekkomaajoukkuetta, kun hän pelasi vuoden 1977 maailmanmestaruuskilpailuissa. Kymmessä ottelussa Vadnais teki neljä tehopistettä. Vadnais oli nimetty myös vuoden 1976 Kanada-cup turnaukseen, mutta hän ei pelannut peliäkään.
Pelityyli ja yksityiselämä

Vadnais oli niin sanottu hyökkäävä puolustaja. Häntä kehuttiin nopeaksi luistelijaksi sekä hyväksi kiekonkäsittelijäksi. Vadnaisin pelintekotaitoja on myös kehuttu, silloin kuin hän rohkeasti lähti mukaan hyökkäyksiin.
Vadnaisin vaimo Raymonde kuoli syöpään vuonna 2004. Heillä oli yksi tytär, Michele. Michele ehti synnyttää Vadnaisille kaksi lastenlasta. Carol Vadnais kuoli 1. elokuuta 2014. Vadnaisin entinen joukkuekaveri ja pitkäaikainen ystävä Serge Savard kertoi Vadnaisin kuolleen syöpään.
Vuonna 2009 Vadnais kertoi, ettei ole koskaan ottanut pois vuonna 1968 Montrealin kanssa saamaansa Stanley Cup -sormusta. Sen sijaan Bostonin kanssa saatua sormusta hän ei pitänyt lainkaan, koska se on liian iso.
Pelityyli ja yksityiselämä > Ongelmat virkavallan kanssa

| 0 | 1 | 2 |
| --- | --- | --- |
| ” | Odotellessani pankissa [todistajaa], mietin itsekseni ’mitä jos joku ajattelee sen olleen minä?’ | ” |
– Vadnais kommentoi pankkiryöstöepäilyään.
Kauden 1972–1973 aikana Vadnais pidätettiin kahdesti Philadelphiassa. Ensimmäinen tapaus sattui joulukuussa 1972 kesken ottelun, kun Vadnais joutui kahnaukseen katsojan kanssa. Vadnaisin istuessa jäähypenkillä katsoja nojasi pleksin yli huutaakseen Vadnaisille. Vadnais huitaisi mailallaan katsojaa pois, mutta katsoja tarttuikin mailaan. Vadnais repäisi mailansa vapaaksi ja löi katsojaa. Vadnais oli ottelun jälkeen puolitoista tuntia kuulusteltavana, mutta häntä vastaan ei nostettu syytettä. Helmikuussa 1973 Poliisi pidätti Vadnaisin epäilleen häntä pankkiryöstöstä. Pidätyksen taustalla oli kuitenkin sekaannus, joten Vadnais päästettiin vapaaksi.
Toimiessaan Verdun Jr. Canadiensin General Managerina Vadnais ajautui tappeluun vastustajajoukkueen pelaajascoutin kanssa. Vadnais tarrasi miehen olkapäihin, heilutti häntä ja lopulta löi hänet maahan.
Määrlinki

Määrlinki (ruots. märling < holl. marling) on kaksisäikeinen lievästi kierteinen hamppu- tai pellavanuora, joka on tavallisesti tervattu, mutta voi olla tervaamatonkin. Tällaista tervanarua käytettiin etenkin entisaikoina laivoissa ja muissa aluksissa monenlaisten sidosten tekoon, köysien päällystämiseen, purjeiden palttamiseen ja muihin vastaaviin töihin.
Murhatut veljet

| Murhatut veljet Walter, William ja Ivar Thomén elämä ja kuolema |
| --- | --- |

Kirjailija:  Marko Paavilainen
Kuvittaja:  arkistokuvitus
Kansitaiteilija:  Laura Rahinantti
Kieli:  suomi
Genre:  historia
Kustantaja:  Siltala
Julkaistu:  2016
Ulkoasu:  sid.
Sivumäärä:  280
ISBN:  978-952-234-337-6

Löydä lisää kirjojaKirjallisuuden teemasivulta
Murhatut veljet – Walter, William ja Ivar Thomén elämä ja kuolema on historiantutkija Marko Paavilaisen kirjoittama kirja vuodelta 2016, jonka on kustantanut Siltala. Teos käsittelee sisällissodan aikaisia tapahtumia Vihdin Nummelassa. Aivan sodan ensi päivinä, 1. helmikuuta 1918, surmattiin kahdessa eri tilanteessa yhteensä 17 läpikulkumatkalla ollutta valkoista. Heidän joukossaan oli kolme Thomén veljestä, arkkitehti Valter, Thomesto-yhtiön perustaja William ja arkkitehti Ivar Thomé.
Paavilainen lähti tutkimustyöhön aluksi harrastuspohjalta. Mielenkiinto syttyi hänen lapsuutensa kesäpaikan Medvastön kautta. Hän teki elämäkertaa Mylle Jouhkista, ja siinä yhteydessä selvisi, että Jouhki oli omistanut William Thomén aikanaan rakennuttaman Medvastön kartanon. Kartano liittyy Thomén veljesten elämän viimeisiin vaiheisiin. Paavilaisen harrastuksesta lähtenyt kotiseutututkimus laajeni lopulta täysipäiväiseksi tutkimukseksi ja kirjaksi, joka kertoo "Thomén veljesten tapauksen valossa vallankumouksen nostattamasta punaisesta terrorista ja sitä seuranneesta valkoisesta kostosta Uudellamaalla", kuten Paavilainen saatesanoissa kirjoittaa.
Murhat pani toimeen hyvinkääläisen Lauri Karan johtama punakaartilaisten lentävä osasto. Nummelan työväenyhdistys Elo oli jo edellisenä syksynä paheksunut lentävien toimintaa, ja kun sellainen ryhmä saapui Nummelaan, paikalliset eivät kyenneet estämään sen aikeita. Thomén veljesten kohtalo sai runsaasti huomiota aikalaislehdistössä, ja siihen reagoitiin Ruotsistakin ja sieltä suunniteltiin jopa apujoukkojen lähettämistä valkoisille, mikä kuitenkaan ei toteutunut.
Etsiessään lähteitä Paavilainen sai huomata, että veljesten henkilöhistorian tutkiminen oli poikkeuksellisen hankalaa, sillä heiltä ei jäänyt arkistoa. Hän kokosi kuvauksen heistä monista lähteistä, ystävien arkistoista, viranomaisarkistoista, lehtikirjoituksista, muistelmista, muistokirjoituksista ja niin edelleen. Veljesten suvun keskuudessa heidän muistoaan ei vaalittu, ja lesket avioituivat nopeasti uudelleen. Kaiken kaikkiaan heidän kohtalostaan ei juuri puhuttu myöhemmin, ja heidän muistonsa painui unohduksiin.
Pohtiessaan tapahtumien syitä ja taustoja Paavilainen kirjoittaa: ”Tämä on myös varoittava esimerkki siitä, mitä voi tapahtua, kun nuoret miehet lähtevät tunnusten kanssa ylläpitämään yleistä järjestystä.”
Arviot

Tuomo Lappalaisen (Suomen Kuvalehti) mukaan Paavilainen on parhaimmillaan kuvatessaan punaisten jännitteitä: maltillinen Edvard Helle yritti turhaan estää pidätettyjä joutumasta Lauri Karan lentävän joukon käsiin. Lappalainen toteaa myös, että vuoden 1918 tapahtumista on vielä ollut kertomatta kiinnostavia yksityiskohtia, ja Paavilaisen kirja täydentää uudemman tutkimuksen vuoden 1918 tapahtumista antamaa kuvaa.
Aiheesta muualla

Seppo Varjus, Punaiset teloittivat Stockmannin tavarataloa suunnitelleet veljekset (Arkistoitu – Internet Archive) Iltasanomat.fi 24.1.2016
Monika Schnarre

Monika Schnarre vuonna 2010.
Monika Schnarre (s. 27. toukokuuta 1971 Toronto) on kanadalainen malli, näyttelijä ja televisiojuontaja.
Schnarre kirjoitti kirjan hänen muotikokemuksestaan nimellä Monika: Between You and Me vuonna 1989. Monika Schnarre on 184 cm pitkä.
Aiheesta muualla

Viralliset sivut
Monika Schnarre Internet Movie Databasessa. (englanniksi)
Muhammad Ali vs. Joe Frazier

Muhammad Ali ja Joe Frazier kohtasivat nyrkkeilykehässä kolme kertaa. Heidän välistään ottelusarjaa pidetään yleisesti nyrkkeilyhistorian klassikkona. Ottelut muodostavat Ali–Frazier -trilogian johon kuuluvat seuraavat ottelut:
Fight of the Century (8. marraskuuta 1971)
Super Fight II (28. tammikuuta 1974)
Thrilla in Manila (1. lokakuuta 1975)
More Than You Know (Axwell & Ingrosson kappale)

| ”More Than You Know” Axwell Λ Ingrosso |
| --- | --- | --- |

Singlen tiedot
 Albumilta: More Than You Know
 Äänitetty : 2016
 Julkaistu: 24. toukokuuta 2017
 Formaatti: digitaalinen lataus
 Tuottaja(t): Sebastian Ingrosso, Axwell, Richard Zastenker, Salvatore Ganacci
 Tyylilaji: electro house, progressiivinen house, EDM
 Kesto: 03.23
 Levy-yhtiö: Def Jam Recordings, Virgin EMI Records
Axwell Λ Ingrosson muut singlet
| ”Renegade” 2017 | ”More Than You Know” 2017 | ”Dreamer” 2017 |
More Than You Know on ruotsalaisen DJ-tuottajaduo Axwell & Ingrosson kappale, joka sisältää myös ruotsalaislaulaja Kristoffer Fogelmarkin esittämiä kreditoimattomia sanoja. Sen julkaisivat Def Jam Recordings sekä Virgin EMI Records kappaleen nimeä kantavan debyyttistudioalbumin kymmenentenä singlenä 24. toukokuuta 2017. Kappaleen ovat sanoittaneet Sebastian Ingrosso, Salem Al Fakir, Axel Hedfors, Vincent Pontare ja Richard Zastenker. Kappaleen tuotannosta vastasivat puolestaan Ingrosso, Hedfors, Richard Zastenker ja Salvatore Ganacci.
Kappale oli kaupallisesti kansainvälinen menestys, sen päästyä singlelistan kärkeen Itävallassa, Saksassa, Slovakiassa ja Tšekissä sekä listan viiden parhaan joukkoon kahdeksassa muussa valtiossa kuten Belgiassa, Italiassa, Suomessa ja Sveitsissä.
Kappaleen ensimmäinen ja ainoa singlejulkaisua edeltävä esitys tapahtui vuoden 2015 Coachella Music Festivalilla. Kappaleelle on toteutettu myös musiikkivideo, joka julkaistiin videopalvelu YouTubessa 13. kesäkuuta 2017.
Käännös suomeksi
Miesbach

| Miesbach |
| --- | --- |

 Vaakuna
 fiMiesbach 
 47°47′20″N, 11°50′02″E 
Valtio:  Saksa
Osavaltio:  Baijeri
Piirikunta:  Miesbach
Kokonaispinta-ala:  32,44 km2
Korkeus merenpinnasta:  688 m
Väkiluku 2022:  12 083 
 www.miesbach.de 
Miesbachin sijainti Miesbachin piirikunnassa. Pienemmässä kuvassa piirikunnan sijainti Baijerin osavaltiossa.
Miesbach on kaupunki Baijerin osavaltiossa Saksassa.
Maantiede

Miesbach sijaitsee ylänkömaalla Schlierach-joen laaksossa Baijerin eteläisimmässä osassa noin 40 kilometriä Münchenistä eteläkaakkoon.
Historia

Miesbach mainitaan asiakirjassa ensi kerran vuonna 1114. Seuraavana vuosisatana paikkakunta sai markkinaoikeudet. Keskiaikana Miesbachia hallinnut Waldeckerin suku menetti valtansa Maxlrainin aatelissuvulle, joka yritti edistää reformaatiota alueella. Herttua Wilhelm V pakotti Miesbachin alueen takaisin katoliseen uskoon 1580-luvulla. 1600-luvun lopulla Miesbachista tuli pyhiinvaellusten kohde, vaihetta kesti noin sata vuotta. 1800-luvulla Miesbach oli edelleen maatalousvaltainen, vaikka sieltä kokeiltiin onnistuneesti sähkönsiirtoa Müncheniin 57-kilometrisellä linjalla. 1900-luvun suursodissa Miesbachissa toimi varuskunta. Vuonna 1918 sille annettiin kaupunkioikeudet. Miesbach säilyi vähin vahingoin toisesta maailmansodasta antautumalla yhdysvaltaisille sotilaille toukokuussa 1945. Vuonna 1978 Miesbachiin liitettiin maalaiskunnat Hausham, Niklasreuth, Parsberg ja Wies.
Miesbachin merkittävä nähtävyys on vanhakaupunki kokonaisuudessaan. Siellä sijaitsee muun muassa kirkko Mariä Himmelfahrt, joka edustaa klassismin arkkitehtuuria.
Talous ja liikenne

Miesbachin talous painottuu valmistavaan teollisuuteen ja maatalouteen. Kaupungissa on lääketeollisuutta ja ilmailualan yrityksiä. Miesbachin pohjoispuolitse kulkee moottoritie BAB 8, joka on yhdistetty kaupungin katuverkkoon maantiellä 472.
Aiheesta muualla

Miesbach, Baijeri, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Miesbach)
Käännös suomeksi
Mustafa Sandal

Mustafa Sandal, tunnetaan myös nimellä Musti, (s. 11. tammikuuta 1970 Istanbul) on turkkilainen laulaja. Musti tunnetaan muualla muun muassa hiteistään Moonlight ja Isyankar ("kapinalliset").
Uran alku

Kun Sandal aloitti koulunkäynnin, hänen luokkatoverinsa ja opettajansa nopeasti tajusivat hänen lahjakkuutensa musiikissa.[lähde? ] Kun hän kuuli laulun, hänen oli heti voitava valita eri välineet ja niiden melodiat musiikista.[lähde? ] Hän päätyi lukioon Geneveen, Sveitsiin. Sen jälkeen hän siirtyi New Hampshire Collegeen. Valmistuttuaan Sandal uskoi, että hänen omat unelmansa olivat entistä tärkeämpiä ja meni takaisin Istanbuliin. Lyhyen ajan kuluttua hän alkoi kirjoittaa omaa musiikkia ja kirjoitti lauluja esimerkiksi turkkilaisille laulajille kuten Zerrin Özerille, Hakan Pekerille, Yonca Evcimikille ja Aysegül Aldinçille.
Mustafa Sandal julkaisi debyyttialbuminsa Suç Bende vuonna 1994. Albumia on myyty 1,7 miljoonaa kappaletta. Vuonna 1996 hän julkaisi toisen albuminsa nimeltään Gölgede Aynı, tätä toista albumia myytiin yli 2,6 miljoonaa kappaletta. Toisen albumin myötä hän nousi yhdeksi Turkin tunnetuimmista laulajista.
Kesäkuussa 2007 hän julkaisi uusimman albuminsa nimeltään Devamı Var. Albumia myytiin noin 200 000 kappaletta ensimmäisen viikon aikana ja se nousi välittömästi Turkin listan ykköseksi. Vuoden 2007 aikana Devamı Var -albumia myytiin yhteensä 2,3 miljoonaa kappaletta Turkin ja Euroopan laajuisesti.
Tammikuussa 2008 Mustafa Sandal solmi avioliiton laulaja Emina Jahovićin kanssa. Heidän ensimmäinen poikansa syntyi elokuussa 2008.
Monika Vana

Monika Vana
Monika Vana (s. 14. syyskuuta 1969) on itävaltalainen vihreän puolueen poliitikko. Hän istui Euroopan parlamentin jäsenenä Vihreät / Euroopan vapaa allianssi -ryhmässä vuosina 2014–2024.
Vana sai vuonna 1992 maisterin arvon Wienin teknillisestä yliopistosta opiskeltuaan liike-elämän ja hallinnon tietotekniikkaa. Vuonna 2000 hän väitteli Wienin yliopistosta tohtoriksi yhteiskunta- ja taloustieteissä. Vuosina 2001–2014 Vana toimi kunnallisen ja osavaltiollisen tason politiikassa Wienin kaupunginvaltuutettuna, Wienin osavaltioparlamentin jäsenenä sekä vuosina 2012–2014 Wienin kaupunginvaltuuston varapuheenjohtajana. Hän oli Euroopan vihreän puolueen hallituksen jäsen vuosina 2009–2012.
Vana istui kaksi kautta eli yhteensä kymmenen vuotta Euroopan parlamentin jäsenenä eikä enää asettunut ehdolle vuoden 2024 eurovaaleissa. Hän piti tärkeimpinä ansioinaan Euroopan parlamentissa syrjinnänvastaisen säännöstön toimeenpanoa, sukupuolten tasa-arvon sekä seksuaali- ja sukupuolivähemmistöjen oikeuksien edistämistä ja ilmastotoimien nostamista korkeammalle tasolle.
Aiheesta muualla

Kuvia tai muita tiedostoja aiheesta Monika Vana Wikimedia Commonsissa
Monika Vana Euroopan parlamentin jäsenet. Euroopan parlamentti.
Muhammad Arshad Farooq

Muhammad Arshad Farooq (s. noin 1963 Faisalabad, Pakistan) on Suomessa 1990-luvun alusta asunut pakistanilaissyntyinen tulkki, kääntäjä ja sosiaaliohjaaja. Hän on kääntänyt suomenkielistä kirjallisuutta urduksi. Hän on valmistunut sosiaalityön maisteriksi Pakistanissa Punjabin yliopistosta ja sosionomiksi Suomessa.
Farooq on aloittanut Kalevalan kääntämisen. Lisäksi hänellä on tekeillä lastenkirjakäännöksiä. Aiemmin hän on kääntänyt muun muassa Facts About Finland 1993 -tietoteoksen ja Ilkka Taipaleen toimittaman 100 sosiaalista innovaatiota Suomesta.
Mistral

Mistral voi tarkoittaa ainakin seuraavia asioita:
Mistral, tuuli
Mistral, kirjaintyyppi
Matra Mistral, ilmatorjuntaohjus
Operaatio Mistraali, Kroatian itsenäisyyssodan sotilasoperaatio vuonna 1995
Pisco Mistral, chileläinen pisco
Mistral, orkesteri
Mistral, kuvitteellinen Marseillen kaupunginosa tv-sarjassa Mistralin tuulet
Mistral AI, ranskalainen tekoäly-yhtiö
Mistral (ohjelmisto), tiedonhakuohjelmisto 1970-luvulta
Liikenne

Le Mistral, ranskalainen vuosina 1950–1982 liikennöinyt pikajuna
Mistral Air, italialainen rahtilentoyhtiö
Liikenne > Automalleja

Maserati Mistral, italialainen vuosina 1963–1970 valmistettu urheiluauto
Bugatti Mistral
Liikenne > Merenkulku

M/S Mistral, suomalainen rahtilaiva
Mistral-luokka, Ranskan laivaston alusluokka
FS Mistral, Ranskan laivaston maihinnousualus
FS Mistral, Ranskan laivaston Bourrasque-luokan hävittäjä
Mistral, Espanjan laivaston Galerna-luokan sukellusvene
Henkilöt

Frédéric Mistral (1830–1914), ranskalainen runoilija, Nobelin kirjallisuuspalkinnon saaja
Gabriela Mistral (1889–1957), chileläinen runoilija, diplomaatti ja feministi, Nobelin kirjallisuuspalkinnon saaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mistral”, voi hakea sivunnimihaulla, laajalla sivunnimihaulla tai tekstihaulla.
Mohamed Boudabbous

| Henkilötiedot |
| --- | --- | --- |
Syntymäaika: 29. kesäkuuta 1983 (ikä 41)
Syntymäpaikka: Sfax, Tunisia
Pelipaikka: Keskikenttäpelaaja
Pituus: 176 senttimetriä
Seura
Seura: EGS Gafsa
Pelinumero: 8
Junioriseurat
1992–1994 1999–2002: Sfax Railways Sports CS Sfaxien
Seurat
| Vuodet | Seura | O (M) |
| 2002–2005 2005–2008 2008– | CS Sfaxien Olympique de Béja EGS Gafsa |  ? (2) 21 (1) |
 Seurajoukkueuran tilastot kattavat vain kansalliset sarjat.
Mohamed Boudabbous (arab. محمد بودبوس‎, s. 29. kesäkuuta 1983 Sfax, Tunisia) on tunisialainen jalkapalloilija, pelipaikaltaan keskikenttäpelaaja.
Saavutukset

Tunisian-mestaruus: 2005
Tunisian cup: 2004
Arabian Mestarien liiga: 2004
Tunisian liigacup: 2003
Määttälän koulu

Määttälän koulu on Kuusamosta noin 28 kilometrin päässä sijaitseva, nykyisin lakkautettu alakoulu. Koulu tarjosi 1-6 luokkalaisille perusopetusta.
Koulun koulunjohtaja oli Elina Määttä.
Myrkkymalikka

| Myrkkymalikka |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Tricholomataceae
Suku::  Malikat Clitocybe
Laji::  dealbata
Kaksiosainen nimi
 Clitocybe dealbata  (Sowerby) Gillet 
Katso myös
   Myrkkymalikka Wikispeciesissä   Myrkkymalikka Commonsissa 
Infobox OKNimi-testi OK: 
Myrkkymalikka (Clitocybe dealbata) on vaarallinen myrkkysieni, joka viihtyy nurmikoilla ja puistoissa. Se on väriltään valkoinen, muoto on hiukan nuijamainen. Malikoissa on muitakin myrkkysieniä, esimerkiksi hentomalikka (Clitocybe candicans).  Myrkkymalikka sisältää muskariinia, joka on hermoston toimintaa väliaikaisesti häiritsevä, voimakas hermomyrkky.
Mindhunter

| Mindhunter |
| --- | --- |

Tyyli:   rikosdraama  psykologinen trilleri 
Kestoaika:  34–72 minuuttia
Luoja(t):  Joe Penhall
Perustuu:  John Douglasin ja Mark Olshakerin kirjaan Mindhunter - FBI ja sarjamurhaajan mieli
Pääosissa:   Jonathan Groff  Holt McCallany  Hannah Gross  Anna Torv  Cotter Smith 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  13. lokakuuta 2017  – jatkuu edelleen
Tuotantokausia:  2
Jaksoja:  19
Tuotanto
Tuottaja(t):   Charlize Theron  Joe Penhall  Ceán Chaffin  Joshua Donen  David Fincher  Courtenay Miles 
Vastaava(t) tuottaja(t):   Jim Davidson  Mark Winemaker  Liz Hannah 
Käsikirjoittaja(t):   John Douglas  Mark Olshaker 
Säveltäjä(t):  Jason Hill
Leikkaaja(t):   Kirk Baxter  Tyler Nelson  Byron Smith  Eric Zumbrunnen  Grant Surmi 
Kuvaaja(t):   Christopher Probst  Erik Messerschmidt 
Tuotantoyhtiö(t):  Denver and Delilah Productions
Aiheesta muualla
Virallinen sivusto
IMDb 
Mindhunter on yhdysvaltalainen rikosdraamasarja, jonka on luonut Joe Penhall ja joka perustuu John E. Douglasin ja Mark Olshakerin kirjoittamaan kirjaan Mindhunter - FBI ja sarjamurhaajan mieli. Sarjan tuottajina toimivat muun muassa Penhall, David Fincher ja Charlize Theron. Mindhunterin maailmanlaajuinen ensiesitys oli Netflixissä 13. lokakuuta 2017. 16. elokuuta 2019 Netflix julkaisi toisen kauden sarjasta. 2020 Netflix ilmoitti sarjan olevan tauolla ainakin toistaiseksi.